
OPĆINA KAMANJE

OPĆINSKO VIJEĆE
KLASA: 023-01/13-01/02

UR.BROJ: 2133/22-01-13-06

U Kamanju,  17.02. 2014.  godine

PREDMET: ZAPISNIK SA 6. SJEDNICE OPĆINSKOG VIJEĆA OPĆINE KAMANJE

Predsjednik Općinskog vijeća gosp. Lukunić pozdravlja sve prisutne i otvara 6. sjednicu Općinskog vijeća. Predložio je sljedeći dnevni red:

DNEVNI RED:

1)    Aktualni sat

2)    Realizacija točaka i prihvaćanje zapisnika sa 5. sjednice Općinskog vijeća

3)    Odluka o obavljanju dimnjačarskih poslova

4)    Odluka o davanju koncesije za komunalnu djelatnost – prijevoz pokojnika


5)    Odluka o davanju koncesije za komunalnu djelatnost – dimnjačarski poslovi

6)    Odluka o odabiru najpovoljnijeg ponuditelja:

       a) nabava i prijevoz kamena za potrebe održavanja nerazvrstanih cesta na

           području Općine Kamanje

       b) održavanje javne rasvjete na području Općine Kamanje

       c) popravak i asfaltiranje nerazvrstanih cesta, iscrtavanje pješačkih prijelaza i 

          parkirališta na području Općine Kamanje

7)   Izvješće o izvršenju Plana gospodarenja otpadom za 2013. godinu

8)   Plan korištenja teške građevne mehanizacije za eventualnu žurnu izradu prosjeka i 

       probijanje protupožarnih putova radi zaustavljanja šumskog požara

9)   Plan motrenja, čuvanja i ophodnje otvorenog prostora i građevina za koje prijeti

       povećana opasnost od nastajanja i širenja požara

10) Odluka o agrotehničkim mjerama za uređivanje i održavanje poljoprivrednih

       rudina

11) Odluka o mjearma za sprječavanje nastajanja požara na otovrenom prostoru

12) Zaključak o prihvaćanju Izvješća udruga s područja Općine Kamanje

13) Odluka o raspoređivanju sredstava Proračuna Općine Kamanje namijenjenih

      financiranju političkih stranaka u 2014. godini

Načelnik je predložio dopunu dnevnog reda s točkama:

            14) Odluka o raspisivanju natječaja za izradu projektne dokumentacije

                  a) Adaptacija prostora doma DVD-a Kamanje za potrebe dječjeg vrtića

                  b) Izrada projektne dokumentacije za izgradnju školske sportske dvorane u OŠ  

                      Kamanje

            15) Prihvaćanje Ugovora o zajedničkom komunalnom redaru za područje općina

                    Ribnik, Žakanje, Kamanje te grada Ozlja

            16) Prihvaćanje ponuda za izradu plana i procjene ugroženosti od požara na području

                   Općine Kamanje

Predloženi dnevni red je prihvaćen JEDNOGLASNO.

Šesta  sjednica Općinskog vijeća održana je dana 17. veljače 2014. godine (ponedjeljak) u 17:00 sati u prostorijama Općine Kamanje (vijećnica).

Sjednici su prisustvovali: Ivan Lukunić, Stjepan Maršić, Ivan Žokvić, Zorica Nemanič, 

                                         Višnja Stipančić Car, Silvija Janjac, Dragutin Ivančić, Krunoslav

                                         Mlačak, Marijan Maršić, načelnik Općine Kamanje 

                                         Damir Mateljan i zamjenik načelnika Josip Ribasrić
Zapisničar: Suzana Priselac
Ad 1) Aktualni sat

Gosp. Marijan Maršić se javlja za riječ. Objašnjava da na šumskim putevima ima grana i drveća većeg opsega koji sprječavaju prolaz te bi to trebalo sanirati. Gosp. Ivančić se nadovezuje te govori da su putevi neprohodni i da se traktorom ne može proći u šumi.
Načelnik odgovara da  je obveza Općine čišćenje puteva i nerazvrstanih cesta te navodi da je prije dva, tri tjedna, prije nego je pao snijeg, izišao na teren s vijećnikom gosp. Stjepanom Maršićem, koncesionarom za dobavu kamena, gosp. Busija Brankom i koncesionarom za rad strojem, gosp. Mlinarićem te su obišli sve šumske puteve kako bi vidjeli koji su to nužni popravci, što se prije svega odnosi na navoz i na uvaljavanje postojećih šumskih puteva. Dogovorili su popravak kritičnih mjesta i količinu navoza. Ujedno su dogovorili da se za to iskoriste javni radovi. Čim vrijeme to bude dozvoljavalo krenut će se s navozom, uvaljivanjem i čišćenjem. Njima je već dan naputak da mogu ići s navozom i s popravkom, ali im vrijeme nije dozvoljavalo. Kad će vrijeme dozvoljavati, oni će krenuti na teren. Oni su prošli sve i jedan put, od Reštova do Brloga no tad tog drveća po putu još nije bilo. Dogovor je ujedno da s njima ide ekipa sa motornim pilama. Sve ostalo je dužnost privatnih vlasnika temeljem Zakona o komunalnom redu i temeljem Odluke o agrotehničkim mjerama koji su dužni sanirati . 
Gosp. Ivančić daje prijedlog da bi jedan vikend, možda već i sljedeću nedjelju, trebali sazvati DVD-e
Reštovo, Orljakovo, Kamanje i Brlog  kako bi seorganizirala akcija čišćenja putevi. Načelnik se slaže da je to dobra ideja ako bi DVD-i pristali na to te da bi Općina pomogla u financiranju goriva kako ljudi ne bi morali koristiti svoje gorivo. Gosp. Ivančić govori kako je njima u interesu da se putevi očiste kako bi se moglo proći šumom te da bi trebalo obavijestiti društva da se organizira zajednička akcija čišćenja preko Vatrogasne zajednice. Također predlaže da Orljakovo i Reštovo krenu sa strane Reštova, a Kamanje i Brlog sa strane Brloga.
Načelnik predlaže da se prihvati zaključak o tome da se obavijeste sva dobrovoljna vatrogasna društva kako se u nedjelju u 9:00 sati ujutro kreće u radnu akciju čišćenja. 

Gosp. Ribarića zanima kako ide naplata iznajmljenih prostora? Načelnik odgovara da naplata prostora ide prilično loše i sa strane pekare i sa strane trgovine „Dobro Žakanje“ te da je mislio pod zadnju točku staviti zamolbu trgovine „Dobro Žakanje“ u kojoj se traži da im se oprosti dug za onaj period rada u kojem nisu obavljali djelatnost u samom prostoru. Naplata je vrlo skromna i oni je zapravo izbjegavaju, ali nažalost ni temeljem Zakona i revizije koju su već imali, a koja se odnosila na učinkovitost naplate sa strane lokalne samouprave, ne može se puno napraviti. Smatra da se mora ići na sustav ovrhe. Gosp. Lukunić predlaže da se odmah obradi zamolba. 

Načelnik objašnjava da se zamolba sastoji u tome da vlasnik traži da ga se oslobodi za period od 18.06.2012. do 12.11.2012. kada se djelatnost nije provodila u prostoru. Gosp. Žokvića zanima koliko iznosi ta naknada. Gđa. Priselac odgovara da iznosi 1.459,00 kn. Gosp. Lukunić govori da je on bio u komisiji kada se iznajmljivao taj prostor te je vlasniku postavljeno pitanje od kad će plaćati najam. Načelnik objašnjava da je činjenica da on u tom periodu nije obavljao djelatnost i nije imao zaradu, ali činjenica je i da je potpisao ugovor s tim datumom. Gđa. Stipančić Car smatra da ako je s tim datumom potpisano, onda je dužan s tim datumom i platiti. Načelnik predlaže da se ta zamolba odbije i da se ide s prisilnom naplatom od dana kada se ušlo u prostor s tim da se mora računati da će onda iz tog prostora izać. Gosp. Ribarića zanima da li vlasnik duguje samo za taj period. Načelnik objašnjava da nije plaćeno još dosta toga te da su dio uspjeli kompenzirati nabavkom običnog materijala kod njega, ali na kraju je shvatio o čemu se radi pa je prestao izdavati materijal. Smatra da je njegova namjera da izađe iz prostora što povoljnije.

Gosp. Lukunića zanima koliko ukupno iznosi dug. Načelnik i gđa. Suzana odgovaraju da iznosi više od 20.000,00 kn + grijanje. Također, napominje kako ne može samo dignut „sidro“ jer je osiguranje ugovor koji je ovjeren kod javnog bilježnika te predstavlja pravno sredstvo po kojem se može potraživati novac od te tvrtke za naplatu duga temeljem najma.
Gđa. Nemanič pita kakvo je stanje s pekarom? 

Načelnik odgovara da pekara ima puno manji najam, ali ga isto ne plaća.

Gosp. Žokvić se apsolutno slaže da se ugovorne obveze poštuju te da je očito da trgovina ovdje nema prometa i neće ga imati. Ako vlasnik misli ostati, smatra sa se treba naći rješenje. Gđa. Stipančić Car predlaže da mu se da rok od 14 dana da se vrati dug u protivnom nek se iseli iz prostora. Ako nema novaca, neka ostavi materijal. Gđa. Nemanič smatra da ima katastrofalno visoke cijene. Predlaže se da se donese zaključak da se dug Dobra Žakanje za traženo razdoblje stornira pod uvjetom da Dobro Žakanje u roku od 14 dana podmiri preostala dugovanja  spram Općine (najam, grijanje). Načelnik objašnjava da će postupit prema nalogu Vijeća.
Gosp. Ribarića zanima šta će biti s pekarom?
Načelnik odgovara da će se ići na ovrhu, ako se ne plati ovrha ići će se na raskidanje ugovora. 750,00 kuna je naknada za taj prostor i očekuje da se barem plati taj dio. Ako se ne plati Općinsko vijeće ima pravo tražiti da se iseli iz tog prostora. 

Ad 2) Realizacija točaka i prihvaćanje zapisnika sa 5. sjednice Općinskog vijeća

Primjedba na zapisnik sa 5. sjednice Općinskog vijeća nije bilo te se prešlo na treću točku dnevnog reda.
Ad 3) Odluka o obavljanju dimnjačarskih poslova

Predsjednik Općinskog vijeća moli načelnika da objasni o čemu se radi. Načelnik objašnjava da temeljem Zakona o komunalnom gospodarstvu, Općina mora raspisati koncesije za obavljanje djelatnosti poput dimnjačarskih poslova i prijevoza pokojnika. To se temeljem Zakona učinilo. Ovo je zapravo zakonski okvir na temelju kojeg se analizira 5. točka dnevnog reda, a to je Odluka o davanju koncesije za komunalnu djelatnost – dimnjačarski poslovi.
Ova točka je JEDNOGLASNO prihvaćena.

Ad 4) Odluka o davanju koncesije za komunalnu djelatnost – prijevoz pokojnika

Ad 5) Odluka o davanju koncesije za komunalnu djelatnost – dimnjačarski poslovi

Načelnik objašnjava da se temeljem istog Zakona i istog članka radi i za koncesiju prijevoza pokojnika. Povratno je pristigla jedna ponuda. Uvid u ponudu je vršila komisija u kojoj je bila gđa. Janjac te predlaže da objasni o kome se radi. Gđa. Janjac govori da su Anita Matešić Štajcer i ona bile kod otvaranja ponuda. Zaprimljena je samo jedna ponuda, Terra – obrt za pogrebne usluge, vlasnika Damira Klemenića. Ponuda je bila kompletna kako je bilo traženo, a visina naknade bi bila 1.500,00 kn kako je ponuđeno od strane ponuditelja. Gosp. Žokvić smatra da je to premalo. Načelnik odgovara da je u početku cijena bila 5.000,00 kn, ali je Vijeće zaključilo da je to previše i donijelo odluku na 1.000,00 kn, a ponuda je stigla na 1.500,00 kn. Gđa. Janjac je dala opasku da cjenik, koji bi trebao biti priložen uz ponudu i treba biti sastavni dio ove Odluke, nije priložen. Gđa. Priselac naknadno donosi cjenike i prilaže ih odluci. Gosp. Lukunić predlaže da se pročita. Načelnik čita cjenik za prijevoz pokojnika i dimnjačara. 
Cjenik za prijevoz pokojnika - „Terra – obrt za pogrebne usluge“: 
1. naknada za koncesiju                                                                   1.500,00 kn godišnje 
2. cijena usluge prijevoza pokojnika                                                  855,44 kn bez PDV-a 
3. preuzimanje umrle osobe(paušal)                                                   150,00 kn s PDV-om

4. prijevoz umrle osobe na području Općine Kamanje                       399,00 kn 
5. prijevoz umrle osobe na području Karlovačke županije                 549,00 kn, 
6. prijevoz umrle osobe na području Republike Hrvatske                      3,80 kn/km 
7. prijevoz umrle osobe izvan Republike Hrvatske                                 5,00 kn/km
Cjenik za dimnjačara – „Dimnjačar“ d.o.o. (cijene s PDV-om): 
Korisnici individualnih stambenih objekata

1. čišćenje dimnjaka                                                 37,50 kn

2. čišćenje štednjaka ili peći                                     31,25 kn
3. čišćenje centralne peći                                          62,50 kn

4. kontrola djelotvornosti plinskog dimnjaka,

           priključnih cijevi i trošila mjernim uređajem       62,50 kn

5. čišćenje taložnice čađe                                         25,00 kn

6. Pregled dimnjaka i priključenog ložišta sa

            stručnim mišljenjem                                           250,00 kn
7.  stručnog nalaza uz izdavanje uvjerenja             250,00 kn
8. Dimnjačarski poslovi van cjenika                      100,00 kn
Korisnici proizvodno poslovnih objekata

1. Čišćenje dimnjaka promjera da 20 cm               100,00 kn
2. Čišćenje peći do 50 Kw                                      100,00 kn
3. Čišćenje dimnjaka i kanala promjera 

21-30 cm po dužnom metru                                 25,00 kn

4. Čišćenje dimovodnih kanala promjera

iznad 30 cm                                                          37,50 kn         
5. Čišćenje kotlova do 100 kW                               250,00 kn
Načelnik objašnjava da je za dimnjačarske poslove pristigla jedna ponuda od strane tvrtke „Dimnjačar“ d.o.o. koja obavlja poslove za sve općine i gradove na cijelom području Karlovačke županije i koja je uvjetovala da će se javiti na koncesiju isključivo ako naknada bude 1 kunu, ako naknada bude veća neće se javiti, a time se ne bi ispunila naša zakonska obveza i ne bi imali koncesionara za tu djelatnost. Gosp. Žokvića zanima kako bi to u praksi funkcioniralo. Načelnik objašnjava  da je puno veći problem za pravne osobe koje trebaju dobiti certifikat te se više pažnje tada posveti čišćenju takvih postrojenja.
Točke 4. i 5. JEDNOGLASNO su prihvaćene.

Ad 6) Odluka o odabiru najpovoljnijeg ponuditelja:

a) nabava i prijevoz kamena za potrebe održavanja nerazvrstanih cesta na 

            području Općine Kamanje

Načelnik objašnjava da je Općina donijela Odluku o raspisivanju natječaja za nabavu i prijevoz kamena za potrebe održavanja nerazvrstanih cesta. Komisija nije sazvana pošto je stigla samo jedna ponuda, to je ponuda Busija Transporti, te će Vijeće pregledati cijene i odlučiti. Načelnik utvrđuje da je dokumentacija potpuna te čita troškovnik za nabavu i prijevoz kamenog materijala tvrtke Busija Transporti:
1. Kameni materijal – agregat 0-4 mm               102,00 kn/m3 (bez PDV-a)

2. Kameni materijal – agregat 4-8 mm                 70,00 kn/m3 (bez PDV-a)

3. Kameni materijal – agregat 8-16 mm               70,00 kn/m3 (bez PDV-a)
4. Kameni materijal – agregat 16-32 mm             70,00 kn/m3 (bez PDV-a)
5. Kameni materijal – agregat 0-16 mm               89,00 kn/m3 (bez PDV-a)
6. Kameni materijal – tampon 0-30 mm               52,00 kn/m3 (bez PDV-a)
7. Kameni materijal – tampon 0-60 mm               52,00 kn/m3 (bez PDV-a)
8. Kameni materijal – nasipi                                 36,00 kn/m3 (bez PDV-a)
9. Kameni materijal – tucanik                               63,00 kn/m3 (bez PDV-a)

10. Kameni materijal – pikamirani (lomljeni)        48,00 kn/m3 (bez PDV-a)

11. Otpadni materijal i jalovina                              10,00 kn/m3 (bez PDV-a)

12. Prijevoz materijala                                            46,20 kn/m3 (bez PDV-a)

Gosp. Lukunić zanima zašto nije sazvana komisija za taj natječaj. Načelnik odgovara da je stigla sam jedna ponuda i to se stavilo na Vijeće zbog šireg kruga ljudi koji će odlučivat o tome. Gosp. Lukunić tvrdi da se vrši pritisak na Jedinstveni upravni odjel, komisiju i vijećnike od strane vlasnika firmi zbog toga jer se ponude šalju izvan općine. Gosp. Ivančić se nadovezuje te govori da je on trebao biti u toj komisiji i da ga je gosp. Busija pitao zašto se ponuda poslala tvrtki Lešćanc d.o.o. iz Vivodine i javno ga je prozvao da je on dao taj prijedlog. Načelnik odgovara da je zadatak Jedinstvenog upravnog odjela bio, da se na temelju Odluke Općinskog vijeća, pošalju cjenici svima koji su navedeni u Odluci. Također navodi da imaju poštanske dokaze da se poslalo na sve adrese koje je vijeće zatražilo. Dokaz je potpisana povratnica od strane tvrtki na koje je poslana ponuda. Govori da se na njega osobno nije vršio pritisak te da je zakonska obaveza da se šalje na tri adrese, a ovaj put se poslalo na četiri adrese. Gosp. Ivančić govori da je gosp. Busija bio informiran o tome kome se sve poslalo. Gđa. Priselac objašnjava da je to zbog toga što se u dopisu mora navesti kome se sve šalje. Načelnik odgovara da su sve odluke vijeća dostupne javnosti i nema potrebe skrivati bilo kakvu informaciju. Također navodi da se nitko ne treba bojati ili stidjeti onog što je rekao na Općinskom vijeću jer je sve što je rečeno, rečeno u skladu sa zakonom i u skladu s osobom vijeća koja radi u interesu Općine. Gosp. Lukunić upozorava da se može ponoviti slučaj od prije par godina kada je bio raspisan natječaj za obavljanje zimske službe te je ta ista osoba vršila pritisak na djelatnice Jedinstvenog upravnog odjela. Gosp. Žokvić tvrdi da je navedena cijena materijala veća nego što je u kamenolomu, ali smatra da je prihvatljiva. Načelnik smatra da je uvijek bolje da koncesionar bude iz općine Kamanje jer porez koji uplaćuju ostaje u općini, dio poreza na dobit i porez na dohodak također. Jedino u slučaju da se cijene koncesionara drastično razlikuju onda to ne bi bilo u redu. Gosp. Maršić smatra da bi se prvo trebalo gledati na realne cijene koje su na tržištu i koje su ponuđene. Ako su u okvirima 5-10% realne vrijednosti onda svakako daje prednost našim tvrtkama s obzirom da tu plaćaju sve obveze. 
Ova Odluka je prihvaćena sa 8 glasova ZA i 1 PROTIV.
b) održavanje javne rasvjete na području Općine Kamanje

Načelnik utvrđuje da je pristigla jedna ponuda obrta „Big“ iz Vrškovca te da je dokumentacija potpuna. 
Troškovnik za javnu rasvjetu (rekapitulacija) obrta „BIG“ 
Materijal            1.050,00 kn

Usluga                  890,00 kn

Ukupno             1.940,00 kn

PDV                     485,00 kn

Sveukupno        2.425,00 kn

Gđa. Stipančić Car zanima od kad obrt „Big“ radi za Općinu Kamanje. Načenik odgovara da rade od početka, jedino je prije četiri godine radio Maraković d.o.o. s kojim nisu bili zadovoljni niti cjenovno ni uslužno. Raskinuli su ugovor s njima jer cijene koje su bile navedene u troškovniku nisu bile realne pošto su dodavali druge troškove kao npr. putne troškove.
Ova Odluka je JEDNOGLASNO prihvaćena. 

c) popravak i asfaltiranje nerazvrstanih cesta, iscrtavanje pješačkih prijelaza i 
     parkirališta na području Općine Kamanje

Načelnik utvrđuje da su pristigle dvije ponude od tvrtki Arkada d.o.o. i Cesta Karlovac.

Predlaže da se usporede troškovi.

Usporedba troškovnika Arkada d.o.o. i Ceste Karlovac
1.                                                                                          ARKADA D.O.O.      CESTE KARLOVAC

2. Popravak (krpanje) asfaltnih površina 

sa prethodnim opsjecanjem i rušenjem 

postojećeg asfalta, čišćenje i prskanje 

bitumenskom emulzijom. 

Utovar otpadnog materijala i odvoz na            
deponiju do 5 km. Dobava i ručna 

ugradba asfaltbetona od 0-11 mm i 

0-16 mm u uvaljanom stanju te 

premazivanje spojeva bitumenskom 

emulzijom.                                                               120,00 kn                          197,50 kn
3. Popravak (krpanje) asfaltnih površina 

sa prethodnim opsjecanjem i rušenjem 

postojećeg asfalta, raskapanje 

tucaničkog zastora, čišćenje i dopuna 

podloge drobljenim kamenom 

vapnencom, zbijanjem, prskanje                      
bitumenskom emulzijom. Utovar 

otpadnog materijala i odvoz na deponiju 

do 5 km. Dobava i ručna ugradba 

asfaltbetona od 0-11 mm i 0-16 mm u 

uvaljanom stanju, te premaz spojeva 

bitumenskom emulzijom.                                           150,00 kn                       394,00 kn
4. Prskanje bitumenskom emulzijom prije

      polaganja asfaltnog sloja uz prethodno                
      čišćenje podloge                                                             2,00 kn                           4,50 kn
5. Dobava i ugradba asfaltbetona BNHS 16 

ili BNS 16 od 0-16 mm u uvaljanom 

stanju . Debljina asfalta 6,00 cm                   
· Strojna ugradba                                                       75,00 kn                        88,20 kn
· Ručna ugradba                                                        90,00 kn                         96,00 kn
6. Dobava i ugradnja habajućeg sloja asfalta 

AB 11 debljine 4 cm .

· Strojna ugradba                                                        52,00 kn                       59,00 kn
· Ručna ugradba                                                         65,00 kn                       65,00 kn
7. Podravnanje neravnina i ulegnuća na 

asfaltnim površinama nakon čišćenja i

prskanje bitumenskom  emulzijom prije              
polaganja tepiha sa asfaltbetonom debljine 

1-6 cm.                                                                           45,00 kn                       60,00 kn
8. Dobava i ugradba hladnog asfalta za 

zatvaranje udarnih rupa na asfaltnim

     površinama u zimskom razdoblju.                                   3,00 kn                          1,69 kn
	9. Rezanje postojećeg asfalta motornom rezačicom debljine asfaltnog sloja do10 cm.                                                                                                                                
	          


10. Podizanje postojećih slivnika, 

šahtova i vodovodnih kapa na 

visinu novog asfalta.                                                     300,00 kn                    380,00 kn
11. Ugradba rubnjaka i kanalica 

(rigola). Rad obuhvaća uređenje

tamponske podloge,  izradu nove 

betonske podloge, namještanje 

rubnjaka (kanalica), izradu zaloge 

od MB 30 i fugiranje.

a) dobava i ugradba novih betonskih

rubnjaka 10/20 cm                                                  110,00 kn                     119,00 kn

b) dobava i ugradba novih

12. kanalica (rigola)                                                      170,00 kn                    195,00 kn
13. Vađenje postojećih cestovnih rubnjaka 

i kanalica sa utovarom i odvozom na 

deponiju do 5 km.                                                           10,00 kn                      35,00 kn
14. Izrada propusta od betonskih cijevi. U 

cijenu uračunati: iskop, podloga od 

pijeska, polaganje cijevi, betonsko 

ojačanje, izrada glava propusta betonom 

MB 30 u jednostranoj oplati i zatrpavanje 

kamenim materijalom uz nabijanje i valjanje:

a) Propust promjera 300 mm                                       500,00 kn                    518,00 kn
b) Propust promjera 400 mm                                       650,00 kn                    698,00 kn
c) Propust promjera 500 mm                                       800,00 kn                    992,00 kn
15. Izrada revizionih okana od armiranog betona. 

U cijenu uključena oplata, armatura, beton i 

završno uređenje sa čišćenjem oplate, te 

postavom lijevanoželjeznih poklopaca. 

(Dobava poklopaca je zasebna stavka). 

Obračun po m3 betona.                                              1.700,00 kn                 1.660,00 kn
16. Strojni iskop materijala slabe nosivosti radi 

proširenja ceste te iskopa džepova. Materijal 

se utovaruje i odvozi na deponij do 5 km.                     60,00 kn                       46,00 kn
17. Dobava i ugradnja drobljenog kamena 

vapnenca granulacije 0-60 mm za izradu 

tampona potrebne zbijenosti                                        120,00 kn                     120,00 kn
18. Dobava i ugradba drobljenog kamena 

vapnenca granulacije 0-60 mm  u bankine 

uz rubove asfalta prometnice širine 

0,50 mm do 1,00 m                                                      200,00 kn                     115,00 kn
19. Dobava i ugradnja drobljenog kamena vapnenca 

za izradu nasipa u slojevima od 30 cm uz 

nabijanje do potrebne zbijenosti                                    90,00 kn                     112,00 kn
20. Ugradnja prometnih znakova

- postava znakova                                                        500,00 kn                        49,00 kn
- izrada temelja znakova                                              300,00 kn                      168,00 kn
      19. Iscrtavanje uzdužne linije                                              15,00 kn                          2,15 kn
      20. Iscrtavanje horizonatalnih oznaka – pješački

            prijelazi                                                                          50,00 kn                        37,00 kn
      21. Iscrtavanje horizontalnih oznaka – parkirališna

            Mjesta, oznake za invalide, X i STOP oznake            180,00 kn                      120,00 kn
      22. Redovna ophodarska služba asfaltnih prometnih 

            površina i nerazvrstanih cesta na području 

            Općine Kamanje. Ophodnja obuhvaća slijedeće 

            radove:

           - evidencija stanja na terenu upisom u 

             Dnevnik ophodnje  
           -manje intervencije (udarne rupe) sa priručnim 

            materijalom na licu mjesta                                            50,00 kn                      123,00 kn
                                                            UKUPNO                 6.422,00 kn                   6.471,39 kn
                                                            PDV 25%                 1.605,50 kn                   1.617,85 kn
                                                            SVEUKUPNO         8.027,50 kn                   8.089,24 kn
Gosp. Mlačak smatra da bi najrealnije bio da se za svaku stavku posebno raspiše natječaj, tj. one stavke koje u općini najpotrebnije. Načelnik objašnjava da se temeljem zakona mora odabrati ona ponuda koja je najpovoljnija. Gosp. Žokvić nije siguran da se odluka može donijeti u ovom trenutku jer ima znakovitih razlika u pojedinim stavkama. Gosp. Maršić govori da on vidio koje su stavke općini napotrebnije i koje će se najviše koristit te bi prema njima odlučio kome bi dao prednost. Gosp. Mlačak smatra da bi stavke koje nam ne trebaju morali izbaciti, a one koje su stvarno potrebne trebale ostati. Načelnik odgovara da se to trebalo reći prije kada su se sastavljale stavke odn. troškovnik. Tvrdi da je tvrtka Arkada d.o.o.  najbolja građevinska tvrtka za niskogradnju na području Karlovačke županije. Točka se stavlja na glasanje. Odluka je JEDNOGLASNO prihvaćena.
Ad 7) Izvješće o izvršenju Plana gospodarenja otpadom za 2013. godinu
Načelnik objašnjava da temeljem članka 11. stavka 4. Zakona o otpadu općinski načelnik podnosi Izvješće o izvršenju Plana gospodarenja otpadom Općine Kamanje za prošlu godinu. U Planu su tri stavke. To so mjere odvojenog prikupljanja komunalnog otpada, druga mjera je uključivanje sustava svih domaćinstava u sustav organiziranog odvoza komunalnog otpada i treća je mjera za upravljanje i nadzor odlagališta za komunalni otpad. Sve su mjere objašnjene i načelnik stavlja točku na raspravu. 
Gđa. Stipančić Car govori da, što se tiče mjere zbrinjavanja komunalnog otpada, mjesto Luke (Kamanje) još uvijek nemaju kontejnere za odvajanje smeća. Objašnjava da je to već pitala na jednom aktualnom satu, ali da se po tom pitanju ništa nije riješilo. Smatra da su kontejneri postavljeni na krivom mjestu te postavlja pitanje kada će se ti kontejneri vratiti i kamo da Lučani odlažu ili raspoređuju otpad. Gosp. Žokvić komentira da je postavljanje 4 kontejnera zapravo bačen novac jer svi kontejneri završavaju u istom odvozu. Smatra da je to velika zloupotreba, ali osvještenost apsolutno stoji. 
Načelnik  smatra da su vijećnici u pravu i da je pokušao ući u trag kontejnerima. Dva bi trebala biti kod obrta Dinela Kamanje, a dva bi trebala biti kod željezničke stanice u Kamanju te da su u potrazi i dovest će se na prikladno mjesto. Navodi da je činjenica kako komunalno poduzeće koje odvozi otpad s našeg područja, isti otpad ne razvrstava, nego ga gnječi i kao takvog odlažu. Do kraja srpnja ove godine općine, gradovi i komunalna poduzeća imaju dužnost stvaranja reciklažnih dvorišta odn. pokretnih separatora te je trenutno u pregovorima da općine Žakanje, Kamanje i Ribnik naprave jedan pokretni separator. Što se domaćinstava tiče, govori da će se ići na Fond za zaštitu okoliša u nabavku kanti za smeće gdje će se odmah u domaćinstvu moć razvrstavati otpad. Nastavlja da su održana dva sastanka s Komunalnim poduzećem u Ozlju gdje se intenzivno pregovaralo o tome da se ispune zakonske obveze koje gradovi, općine i komunalna poduzeća imaju temeljem novog zakona o otpadu koji je usvojen 2013. godine i koji nalaže dio obveza jedinicama lokalne samouprave, dio obveza županijama i nalaže obvezu državi jer bi do kraja 2018. godine Hrvatska trebala imati riješeno pitanje Regionalnog centra za gospodarenje otpadom. To je ugovoreno s Europskom komisijom prilikom pregovaranja i to se trebalo primjenjivat samim ulaskom Hrvatske u Europsku uniju, ali je Hrvatska tražila odgodu od pet godina. Također vrlo je upitno da li će se cijela Hrvatska uopće pokriti s centrom za gospodarenje otpada, a država će pokušati natjerati gradove i općine da ispune svoj dio i nabave reciklažna dvorišta odn. sve što ih slijedi Zakonom o otpadu. Što se tiče kompostera smatra da to za to u našem području nema interesa, ali ako postoje zainteresirani da se postave isti, može se razmotriti mogućnost i za to. Temeljem razvrstavanja otpada, mi smo u drugoj kategoriji i sufinanciramo u iznosu od 15%, a Fond u iznosu od 75%. Nažalost, ovakvo razvrstavanje otpada neće nam pojeftiniti već će nam poskupiti odvoz otpada. Gledajući cjelokupnu problematiku otpada u Hrvatskoj iluzija je da ćemo smanjivanjem količine otpada imati manju cijenu, zapravo će povećati cijenu odvoza jer će morati mjenjati kamioni i infrastrukutra koja će poskupiti cijenu odvoza.
Gosp. Mlačak se ne slaže s time smanjenje količine otpada utječe na povećanje cijene jer onda 50% u procesu zbrinjavanja odlazi na prijevoz. Smatra da je jedina opcija da se otpad selektira i odvaja kako bi se sirovina ponovno vratila u prozvodni ciklus i da se samo dio bez biološkog otpada predaje u komunalni otpad. Što se tiče Izvješća, smatra da se pod stavkom odvojenog prikupljanja komunalnog otpada zapravo navode podaci za ukupni komunalni otpad koji nije odvojen. Gosp. Stjepan Maršić smatra da ima logike da bude skuplje ako otpada bude manje jer kamion je sredstvo rada i ako radi dva sata fiksni troškovi su i dalje isti.
Gosp. Mlačak tvrdi da je problem u Komunalnom poduzeću Ozalj koje trpa sve u isti otpad i od sirovine rade smeće pa zbog toga ljudi vise ni ne odvajaju otpad.
Načelnik objašnjava da Izvješće nije moglo biti drugačije napisano jer Komunalno poduzeće Ozalj, kao što je rečeno, otpad ne odvaja te da se od njih može dobiti samo informacija koja se odnosi na dvije vrste otpada, a to so glomazni otpad i komunalni otpad. Smatra da je problem u motivaciji, ljudi se mogu motivirati jedino ako se smanji cijena i tada će smanjivati količinu otpada. Opet je pitanje kad se organizirati Regionalni centari za gospodarenje otpadom i koliko će oni biti učinkoviti odn. koliko će biti učinkovita naša komunalna poduzeća da onaj dio otpada koji se da iskoristiti, da ga stvarno iskoriste, da na njemu zarade i da kompenziraju razliku koju dobivaju u daljenjem prijevozu. To je stvar politike komunalnih poduzeća, ali i lokalne samouprave da se bore za to da cijena otpada bude što niža.
Gosp. Ribarić objašnjava da je Komunalno Ozalj zajedno s Metlikom išlo u realizacija odvajanja otpada i to Metliki funkcionira zato jer je odvoz smeća po količini, a ne po glavi stanovnika kao kod nas. Također navodi primjer Švicarske koja odovozi samo otpad koji je pakiran u vreće komunalnog poduzeća te da se kod kupnje vreće zapravo plati odvoz smeća.

Gosp. Mlačak objašnjava da so vreće najjednostavniji i najefikasniji način zbog toga jer se automatski rješava naplata. Načelnik Gosp. Lukunić se vraća na pitanje koje je postavila gđa. Stipančić Car te ga zanima tko je financirao te kontejnere. Načelnik odgovara da so financirani iz jednog europskog projekta. Također traži da mu se da rok od tjedan dana da se pismeno odgovori gdje su kontejneri i kada će oni biti dostavljeni. Gosp. Ribarić misli da je lokacija eko otoka bila zapisana te da se može dodati novi ali se ne može mjenjati postojeća lokacija. Točka se stavlja na glasanje. Izvješće je JEDNOGLASNO prihvaćeno.
Ad 8) Plan korištenja teške građevne mehanizacije za eventualnu žurnu izradu prosjeka        i probijanje protupožarnih putova radi zaustavljanja šumskog požara

Ad 9) Plan motrenja, čuvanja i ophodnje otvorenog prostora i građevina za koje prijeti povećana opasnost od nastajanja i širenja požara

Načelnik predlaže da se točke 8. i 9. spoje jer se jedna i druga odnose na već postojeći Plan i mjere zaštite od požara. I jedan i drugi prijedlog Plana odnosi se na dio obveza koje proizlaze iz temelja Programa aktivnosti u provedbi mjera zaštite od požara u 2013. godini. To so operativni planovi koji se moraju navesti, s kojom se mehanizacijom raspolaže, koji so to gospodarski subjekti koji raspolažu s tom mehanizacijom, način na koji bi se ona koristila prilikom događanja kao što so veliki šumski požari. Gosp. Mlačka zanima tko vrši motrenje privatnih šuma pošto su definirane šume samo u vlasništvu Republike Hrvatske te zašto so one posebno izdvojene. Načelnik odgovara da je u članku 3. napisano da se odnosi na šumski kompleks, odn. otvoreni prostor te da je potpuno neporebno posebno izdavajati privatne šume jer se to podrazumijeva. Državne šume so posebno izvojene jer treba netko brinuti za te šume, a to provode Hrvatske šume preko Šumarije Ozalj. 
Točke 8. i 9. su JEDNOGLASNO prihvaćene.
Ad 10) Odluka o agrotehničkim mjerama za uređivanje i održavanje poljoprivrednih rudina

Ad 11) Odluka o mjerama za sprječavanje nastajanja požara na otovrenom prostoru

Načelnik objašnjava da su ovo Odluke temeljem Zakona o poljoprivrednom zemljištu odn. Zakonu o zaštiti požara koje bi trebala primjenjivati svaka jedinica lokalne samouprave. Problem je nepridržavanje ovih dviju mjera. U Odlukama piše koje se kazne primjenjuju na one koji to ne poštuju. Navodi da je problem bio što se dosad nije bilo infrastrukture koja bi nadgledala takva događanja. Upravo iz tog razloga je proširena točka dnevnog reda sa određivanjem ugovora između općina Ribnik, Žakanje, Kamanje i grada Ozlja o zapošljavanju zajedničkog komunalnog redara koji bi bio zadužen za tu problematiku, a to je nadgledanje aktivnosti iz Odluke o komunalnom redu jer komunalni redar ima pravo naplatiti mandatnu kaznu na licu mjesta. Tvrdi da je sve pitanje kontrole i provedbe te da ukoliko ne postoji osoba odn. tijelo koje je zaduženo za nadzor onda su ove mjere mrtvo slovo na papiru. Gosp. Lukunić podsjeća da je do 31.01. 2014. bio rok da se popišu sve parcele uz prometnice koje bi se trebale očistiti. Načelnik odgovara da su temeljem zaključka vijeća svim Mjesnim odborima na području općine Kamanje  poslani dopisi. Dobivene su povratne informacije te se zajedno s predsjednicima Mjesnih odbora radi na tome da utvrdi vlasništvo takvih parcela te da će prije same sezone čišćenja vlasnici sigurno dobiti naputke na kućne adrese. 
Oba prijedloga su JEDNOGLASNO prihvaćena.

Ad 12) Zaključak o prihvaćanju Izvješća udruga s područja Općine Kamanje

Načelnik objašnjava da se treba donijeti Zaključak o prihvaćanju Izvješća udruga te izvješća daje na raspravu. Gosp. Ivančić primjećuje da je NK Vrlovka prikazao samo troškove, a gđa. Stipančić Car se nadovezuje te govori da je njihovo izvješće napisano vrlo šturo za razliku od Kulturno umjetničkog društva i vatrogasaca. Gosp. Lukunić objašnjava da se na vijeću uvijek tražilo da se u izvješću prikaže samo onaj dio koji je financirala Općina. Načelnik se slaže s tvrdnjom da je izvještaj NK Vrlovke štur, da nisu naveli iznos sredstava koji su dobili od Općine Kamanje te da nije po segmentima objašnjeno gdje su sredstva potrošena. Gosp. Mlačak tvrdi da je jedini mjerodavni izvještaj onaj koji se predaje na Fini. Gđa Priselac postavlja pitanje gosp. Mlačaku da li će se dobiti izvještaj Planinarskog društva Vrlovka. Gosp. Mlačak odgovara da će se izvještaj predati do 28.02. kada istječe rok. Načelnik objašnjava da Općina ima svoje sustave kontrole, a Fina ima svoje te da Općina ne ulazi u zakon niti u poslovanje udruga jer to istražuju Financijska agencija i Porezna uprava. Ovo se isključivo odnosi na novce koje je donirala Općina Kamanje te je Vijeće donijelo odluku da  za razdoblje od 01.01. do 31.12. svaka udruga dostavi izvještaj gdje su utrošena općinska sredstva. Planinarsko društvo je u tome zakasnilo pošto njihovog izvještaja nema u prilogu. Također navodi da je odluka Općinskog vijeća da se financiraju one udruge koje dostave izvješća. Govori da je čuo izvješće kluba koje je bilo vrlo detaljno i precizno izloženo na njihovoj skupštini te da mu je žao što taj isti izvještaj nije dostavljen u Općinu jer sad o tome ne bi bilo rasprave. Zaključak je JEDNOGLASNO prihvaćen.
Ad 13) Odluka o raspoređivanju sredstava Proračuna Općine Kamanje namijenjenih

financiranju političkih stranaka u 2014. godini

Načelnik objašnjava da temeljem Zakona o aktivnosti izborne promidžbe Općina ima obvezu dio sredstava dostaviti strankama u odnosu na broj vijećnika. To je novac koji ide direktno u proračun središnjica stranaka. Pošto je Općina Kamanje mala i ima mali broj vijećnika, iznos koji se uplaćuje nije velik. Navodi da je puno transparentnije da se stranke financiraju na takav način nego iz drugih izvora. 

Odluka je JEDNOGLASNO prihvaćena.

Ad 14) Odluka o raspisivanju natječaja za izradu projektne dokumentacije

            a) Adaptacija prostora doma DVD-a Kamanje za potrebe dječjeg vrtića

            b) Izrada projektne dokumentacije za izgradnju školske sportske dvorane u OŠ Kamanje
Načelnik objašnjava da se vezano za adaptaciju prostora DVD-a Kamanje za potrebe dječjeg vrtića prvo trebalo razgovarati s DVD-om Kamanje kako bi se vidjelo da li pristaju na takvu investiciju. Upravni i nadzorni odbor DVD-a Kamanje na svom sastanku prihvatilo je ovakav način uređenja dijela prostora DVD-a Kamanje za potrebe dječjeg vrtića s tim da se vlasništvo ne mijenja. DVD i Općina potpisuju ugovor o ulaganju o tome da DVD dozvoljava Općini investiranje u prostor za potrebe dječjeg vrtića s time da se to odnosi i na ukupni prostor koje koriste udruge i operativni dio DVD-a. Iz tih sredstava će se riješit cijelo krovište vatrogasnog doma i dio dvorane koja je za namjenu cjelokupnog stanovništva. Općina neće osnivati instituciju dječjeg vrtića jer za to nema novaca te neće imati hladni pogon koji će uključivati tete, hranu i plaćanje režija. To će biti javno privatno partnerstvo kao sustav u Žakanju. Oni su uredili prostor, dali su prostor u besplatni najam privatniku koji se obavezuje, za istu onu svotu koja se uplaćuje po glavi djeteta za boravak djece u Žakanju ili Ozlju, ostala bi i dalje i iz te svote bi oni namirivali troškove hladnog pogona, hrane i zaposlenika. Općina bi dobila dječji vrtić po istoj cijeni koju imamo i sada po glavi djeteta. Također, na općini je da pronađe sredstva putem europskih ili nacionalnih fonova za adaptaciju, ali prije toga je potrebna građevinska dozvola i arhitektonski prijedlog. Jednako tako, nije se moglo krenuti u natječaj za projektiranje sportske dvorane dok nije dogovoreno s vlasnikom škole, a to je Karlovačka županija da se na parceli škole Kamanje može graditi dvorana. Nakon zaključka Jedinstveni upravni odjel je dužan raspisati natječaj. Kad se raspiše, njegov je prijedlog da idejno rješenje ide na javnu raspravu. Gosp. Lukunić postavlja pitanje da li prostorije DVD-a onda ide u najam? Načelnik odgovara da ne ide jer privatnom partneru nije u interesu da ide u iznajmljeni prostor u kojem plaća troškove hladnog pogona te da je napravljen kompromis koji je za Općinu, vatrogasce i korisnike najpovoljnije. Gosp. Žokvića zanima kako će se financirati projekt tj. da li ide samo iz proračuna ili se ide i na neka druga sredstva pošto investicija nije mala. Načelnik odgovara da je Općina predvidjela sredstva u proračunu za projektnu dokumentaciju. Ići se će na mogućnost sufinanciranja kroz europske i nacionalne fondove. Najviši postotak prilikom sufinanciranja je 15% koji se može smanjiti zavisno od fonda ili programa na koji se prijavljujete. Okvirna cijena uređenja doma bi bila 150.000 eura, a cijena izgradnje sportske dvorane između 6 i 8 milijuna kuna. Vjeruje da se ove godine može započeti i završiti investicija dječjeg vrtića te pripremiti dokumentacija za sportsku dvoranu. Gosp. Lukunić smatra da je da je prioritet svakako dječji vrtić. Također postavlja pitanje kako se mogu tražiti sredstva od fondova ako dom stoji na Vatrogasno društvo. Načelnik odgovara da se ne traži vlasništvo objekta kojeg će graditi već je dovoljno da se ima dozvola o gradnji te da Općina mora dokazati onome tko sufinancira projekta da imamo pravo upravljati tim prostorom na određen broj godina i da je u funkciji za onu namjenu koju su predvidjeli. Gosp. Mlačak smatra da je načelnik u sukobu interesa jer je predsjednik vatrogasnog društva i načenik Općine te da se ulaže novac ne za vrtić već za vatrogasni dom. Također govori da su vijećnici stavljeni pred gotov čin jer nije bilo nikakve rasprave o tome. Načelnik odgovara da se sada raspravlja o tome i da ako je on u sukobu interesa smjesta daje ostavku na mjesto predsjednika vatrogasnog društva i funkciju prepušta nekom drugom. Tvrdi kako se tim projektom ne financira DVD, već se gradi vrtić na prostorima DVD-a kako bi se uštedio novac. Također napominje kako se tu ne ulaže u kupnju opreme, vozila ili vatrogasnih odijela za vatrogasno društvo već u infrastrukturu koja ima društvenu namjenu i koja svima koristi.
Vezano za sportsku dvoranu, objašnjava da bi se nalazila na prostoru stare škole gdje se nalazi kuhinja. Pošto stara škola više nije adekvatna za prihvat djece, ona će se rušiti i tu ide sportska dvorana koja će biti povezana s postojećom zgradom nove škole. Gđa. Stipančić Car ističe da je mislila kako se sportska dvorana planira graditi na suprotnoj strani kod župnika. Načelnik objašnjava da je to bila prvotna ideja međutim postoje dvije prepreke. Jedna je cesta koja razdvaja školu od tog prostora i crkveno vlasništvo zemljišta na kojem bi se gradilo. Gosp. Mlačak pretpostavlja da županija nije provjeravala uvjete koji se odnose na građenje iako je dala suglasnost za gradnju. Načelnik odgovara da temeljem prostornog plana, pedagoških standarda i ostalih kriterija Općina će dobiti prijedlog rješenja na tom prostoru. Uvjeren je da su rješenja oko sportske dvorane i vrtića trenutno najbolja rješenja te ako netko ima bolje, povoljnije rješenje neka ga ponudi da se o njemu razgovara. Gosp. Žokvić smatra da nitko nije protiv toga da se napravi dokumentacija i da će dignuti ruku za izradu dokumentacije, ali osobno smatra da Kamanju nije potrebna sportska dvorana te je skeptičan prema tom projektu. Gosp. Maršić smatra da se apsolutno mora ić u to ukoliko se može. Gosp. Lukunić se nadovezuje te govori kako je vrijeme da se obećanja ispune i da se s vrtićem kasni već pet godina. Smatra da postoje dobri razlozi da se to konačno pokrene, između ostalog i zbog toga da se ljude potakne da ostanu živjeti u Kamanju. 
Prijedlozi su prihvaćeni sa 8 glasova ZA i 1 PROTIV.

Ad 15) Prihvaćanje Ugovora o zajedničkom komunalnom redaru za područje općina

            Ribnik, Žakanje, Kamanje te grada Ozlja

Načelnik objašnjava da se radi o dogovoru općina Ribnik, Žakanje, Kamanje i grada Ozlja da imamo jednog komunalnog redara. Dužnost svake općine jest da ima komunalnog redara koji bi obavljao svoju funkciju nadgledajući one planove o zaštiti požara na otvorenom prostoru ali i Odluke o komunalnom redu. Kada bi Općina zaposlila svog komunalnog redara to bi bilo opterećenje s obzirom na mali broj stanovnika. Prijedlog koji je interno dogovoren između općina i grada Ozlja jest da komunalni redar bude stacioniran u Ozlju pošto je najveća jedinica lokalne samouprave, tamo je njegovo radno mjesto a mi ga samo koristimo kada to bude potrebno. Ozalj bi sudjelovao sa 60%, Žakanje sa 20%, a općine Ribnik i Kamanje po 10% u bruto plaći tog zaposlenika. Općina bi ga za svoje potrebe opremala svojom opremom, a sve one troškove koje bi  realno ostvario na području općine, npr. putne troškove, snosila bi Općina. Gosp. Mlačak smatra da je za komunalnog redara potrebno vozilo jer mora biti mobilan u svakom trenutku. Načelnik odgovara da se za komunalnog radnika zasigurno neće nabavljati vozilo te da grad Ozalj posjeduje vozilo i da će općina podmiriti troškove koje komunalni redar ostvari sa vozilom grada Ozalja na području općine Kamanje. Gosp. Ivančića zanima opis poslova koje će komunalni redar obavljati i koje ima ovlasti. Načelnik odgovara da je sve navedeno u zakonu te mu Općina daje radne naloge.
Prijedlog je JEDNOGLASNO prihvaćen.

Ad 16) Prihvaćanje ponuda za izradu plana i procjene ugroženosti od požara na području Općine Kamanje

Načelnik objašnjava da se krenulo u izmjene i dopune izrade Plana i procjene ugorženosti od požara. Zatražene su ponude kako bismo odredili najpovoljnjijeg ponuđača. Dobivene su ponude tvrtke  Zaštita Projekt Karlovac, Velteh d.o.o., Vizor d.o.o. i Zirs d.d. 

Zaštita Projekt    11.900,00 kn, odobrava se popust od 20%, konačna cijena = 9.520,00 kn
Velteh d.o.o.       14.500,00 kn + PDV

Vizor d.o.o.         22.500,00 kn + PDV

Zirs d.d.                9.900,00 kn + PDV

Objašnjava kako je tvrtka Zaštita Projekt radila prvi projekt za Općinu i odradila ga je loše, međutim da to je kriva sama Općina odn. Jedinstveni upravni odjel jer zajedno u suradnji s Vatrogasnom zajednicom Kamanje nisu dane one informacije koje su se trebale dati, dakle bitni su inputi na temelju koji oni rade. Forma se zadovoljila, ali ne i sadržaj jer temeljem Plana zaštite od požara na kraju nastupa inspektor koji vrši uvid u stanje. Dogovor je da se u radu s Vatrogasnom zajednicom i svim DVD-ima na prostoru općine Kamanje dogovori suština i sadržaj Plana zaštite od požara te predlaže da se prihvati ponuda tvrtke Zaštite Projekt jer je najjeftijija. Gosp. Ribarić predlaže da se najprije treba zatražiti Procjena ugroženosti od požara te da se onda na temelju procjene radi Plan zaštite od požara. Na temelju te ugroženosti trebali bi tražiti minimum koji treba biti, ići u razgovor sa županijskim zapovjednikom koji su slično proveli u Karlovcu. Dakle, ne treba uključit sva vatrogasna tijela koja su na području već bi se išlo na minimum koji je potreban jer problem nisu samo novci već i nedostatak ljudi koji su educirani. To je, kaže, gorući problem. Teško se sastavljaju vatrogasne postrojbe koje prema zakonu moraju postojati. Načelnik govori da je operativnost bitna da dva društva, Reštovo i Kamanje jer Brlog i Orljakovo nemaju kapaciteta da budu na razini, a nema ni potrebe za tim. Moraju se nabaviti odijela za Reštovo i Kamanje jer je zakonom Općina dužna te ljude opremiti. To je dogovor Dobrovoljnog vatrogasnog društva, Vatrogasne zajednice i Općine Kamanje da budemo što racionalniji i da sama zaštita od požara bude što adekvatnija i racionalnija. Gosp. Ribarić se nadovezuje kako je bitno da plan bude adekvatno napravljen i smješten u okružje da se po njemu stvarno može raditi jer sada imaju plan koji je praktički neprimjenjiv.
Prijedlog je JEDNOGLASNI prihvaćen.

Na kraju načelnik želi da vijeće obradi zamolbu gospodina Kobaka Dragtina koju je uputio preko Udruge ratnih veterana druge partijske brigade Gromovi. Oni mole da mu se podmiri trošak struje koji je nastao u prošlogodišnjem razdoblju i iznosi 747,00 kn. Gosp. Ivančić pita da li je on socijalni slučaj. Načelnik odgovara da ga općina nema kao socijalnog slučaja, ali ga ima Centar za socijalnu pomoć. Zamolba se prihvaćena sa 6 glasova ZA i 3 PROTIV.
Predsjednik Općinskog vijeća zaključuje 6. sjednicu Općinskog vijeća u 20:05 sati.

Zapisničar:                                                                                     PREDSJEDNIK
                                                                                                  OPĆINSKOG VIJEĆA:

Suzana Priselac                                                                                  Ivan Lukunić

